Базилика во Јамусукро

Базиликата на Нашата Мајка на мирот во Јамусукро (француски: Basilique Notre-Dame de la Paix de Yamoussoukro) е римокатоличка базилика посветена на Богородица. Базиликата се наоѓа во главниот град на Брегот на Слоновата Коска, Јамусукро. Базиликата била изградена во периодот од 1985 до 1989 година и чинела околу 300 милиони американски долари. Куполата и стилот биле инспирирани од Базиликата на Св. Петар во Ватикан, но не е реплика. Базиликата била осветена на 10 септември 1990 година од папата Јован Павле II. Базиликата не е катедрала и така седиштето на бискупот на Бискупијата на Јамусукро е катедралата Св. Августин. Според Гинис, оваа базилика е најголема црква во светот. Базиликата има вкупна површина од 30.000 метри квадратни и висока е 158 метри. Базиликата има капацитет од 18.000 верници. Поврзано Список на најголеми цркви во светот Јамусукро Христијанство во Брегот на Слоновата Коска Наводи Надворешни врски Слики од 2008 Ellis, David (2007-01-24). „The President and the Basilica“. The Epoch Times. Abidjan.net (2002). „La Basilique Notre-Dame-de-la-Paix de Yamoussoukro“ (француски). Архивирано од изворникот на 2017-08-30. Посетено на 2009-01-06.